# ஷேடோ ஆஃப் த தின் மேன்

| *ஷேடோ ஆஃப் த தின் மேன்* |
| --- |
| சுவரொட்டி |
| இயக்கம் | டபிள்யூ. எஸ். வான் டைக் |
| தயாரிப்பு | ஹன்ட் ஸ்ட்ரோம்பர்க் |
| திரைக்கதை | * இர்விங் ப்ரெச்சர்
* ஹாரி குர்னிட்ஸ்
 |
| இசை | டேவிட் ஸ்நெல் |
| நடிப்பு | * வில்லியம் பவல்
* மிர்னா லாய்
* பேரி நெல்சன்
* டோனா ரீட்
* சாம் லெவின்
* ஆலன் பாக்ஸ்டர்
* ஹென்றி ஓ'நீல்
* டிக்கி ஹால்
 |
| ஒளிப்பதிவு | வில்லியம் டேனியல்ஸ் |
| படத்தொகுப்பு | ராபர்ட் ஜே. கர்ன் |
| கலையகம் | மெட்ரோ-கோல்ட்வின்-மேயர் |
| விநியோகம் | லோஸ் இன்க். |
| வெளியீடு | நவம்பர் 21, 1941 (1941-11-21) |
| ஓட்டம் | 97 நிமிடங்கள் |
| நாடு | அமேரிக்கா |
| மொழி | ஆங்கிலம் |
| ஆக்கச்செலவு | $821,000 |
| மொத்த வருவாய் | $2,301,000 |

**ஷேடோ ஆஃப் தி தின் மேன்** (*Shadow of the Thin Man, மெலிந்த மனிதனின் நிழல்*) என்பது 1941-ஆம் ஆண்டு வெளியான ஒரு அமெரிக்க நகைச்சுவை மருமத் திரைப்படம் ஆகும். இதனை டபிள்யூ.எஸ். வான் டைக் இயக்கியுள்ளார். இதில் வில்லியம் பவல் மற்றும் மிர்னா லாய் ஆகியோர் முறையே நிக் மற்றும் நோரா சார்லஸ் கதாபாத்திரங்களில் நடித்திருந்துள்ளனர். இது தின் மேன் திரைப்படத் தொடரின் நான்காவது பாகமாக மெட்ரோ-கோல்டுவின்-மேயர் நிறுவனத்தால் தயாரிக்கப்பட்டது. இந்த் முந்தைய பாகமான *ஆப்டர் த தின் மேன்* திரைப்படத்தில் நடித்த அதே கதாபாத்திரங்களில் பேரி நெல்சன், டோனா ரீட், சாம் லெவின் நடித்திருந்தார். மேலும் ஆலன் பாக்ஸ்டர், ஹென்றி ஓ'நீல் , டிக்கி ஹால் ஆகியோரும் நடித்திருந்தனர். ஸ்டெல்லா ஆட்லர் நடித்த மூன்று படங்களில் இதுவும் ஒன்றாகும்.

## கதை

நிக் ஓய்வு நேரத்தை செலவிட மனைவி நேராவுடன் சான் பிரான்சிஸ்கோவில் உள்ள ஒரு குதிரைப் பந்தயத் திடலிலுக்குச் செல்கிறான். அங்கு முந்தைய நாள் பந்தயத்தில் வேண்டுமென்றே தோற்ற கோல்டெஸ் என்ற குதிரை ஏற்றக்காரர் (ஜாக்கி) ஒரு குளியலறையில் சுட்டுக் கொல்லப்பட்ட நிலையில் கண்டெடுக்கப்பட்டான் என்பதை நிக்கின் பழைய நண்பரான லெப்டினன்ட் ஆப்ராம்ஸ் மூலம் அறிகிறான். அன்று இரவு, மாநில சட்டமன்றத்தின் சிறப்புத் துணை அதிகாரியான மேஜர் ஜேசன் ஐ. ஸ்கல்லியும், புலனாய்வு நிருபர் பால் கிளார்க்கும், இந்த வழக்கில் நிக்கின் உதவியை நாடி வருகிறனர். சூதாட்டக் குழுவை நடத்தும் லிங் ஸ்டீபன்ஸ் மற்றும் ஃபிரட் மேசியுடன் குதிரை ஏற்றக்காரர் ஒத்துப் போகாததால் கொல்லபட்டிருக்கலாம் என்று நிலவிய வதந்தியை அடிப்படையாக கொண்டு நிக் விசாரிக்கிறான்.

ஸ்டீபனின் உதவியாளராக வேலை பார்க்கும் காதலி மோலி கொடுத்த தகவலின் பேரில், ஸ்டீபனின் அலுவலகத்துக்கு பால் செல்கிறான். அங்கு சட்டவிரோத பந்தைய குறிப்புகள் அடங்கிய இரகசிய குறிப்பேட்டை கண்டுபிடிக்கிறான். அப்போது அங்கு திடீரென நுழையும் ஸ்டீபனுக்கு விசுவாசியாக உள்ள பத்திரிகையாளர் வைட்டி பரோ, பாலிடம் கைகலப்பில் ஈடுபட்டு வெளியேறும்போது அடையாளம் தெரியாத மனிதரால் சுடப்படுகிறான். அந்த நேரத்தில், ரெயின்போ பென்னி என்ற சூதாட்டக்காரன் தப்பிச் சென்றதாக காவலாளி கூறுகிறார். அதைத் தொடர்ந்து பென்னியின் வீட்டுக்கு மேஜர் ஸ்கல்வி, ஏம்பம்ரஸ் உடன் நிக் செல்கின்றான். அங்கே பென்னி தூக்கில் தொங்குகிறான்.

இறுதியில் சூதாட்ட தரகர்கள், முதலாளிகள், பத்திரிகையாளர்கள், காதலிகள் என சந்தேகத்துக்கு உரிய அனைவரையும் லெப்டினண்ட் அலுவலகத்துக்கு வரவழைக்கப்படுகின்றனர். அவர்கள் அனைவரிடமும் நிக் தன் பாணியில் கேள்விகளைத் தொடுத்து உண்மைக் கொலையாளியைக் கண்டு பிடிக்கிறான்.

## தயாரிப்பு

முதல் மூன்று *தின் மேன்* படங்களுக்கு திரைக்கதைகளை எழுதிய கணவன்-மனைவி இணையரான ஃபிரான்சஸ் குட்ரிச் , ஆல்பர்ட் ஹாக்கெட், ஆகியோர் இன்னொன்றை எழுத மறுத்துவிட்டனர்.

முந்தைய படங்கள் போல அல்லாமல், இப்படம் ஹாரி கர்னிட்ஸ் எழுதிய கதையை அடிப்படையாகக் கொண்டிருந்தது. இதன் திரைக்கதையை ஹாரி கர்னிட்ஸ், இர்விங் பிரெச்சர் ஆகியோர் எழுதினர்.

1941 சூன் 22 அன்று, எம்ஜிஎம் நிறுவனம் *ஷேடோ ஆஃப் தி தின் மேன்* படத்திற்கான வெளிபுறக் காட்சிகளை கலிபோர்னியாவின் பெர்க்லியில் படமாக்கியது. அதே ஆண்டு பிப்ரவரி 1 அன்று திறக்கப்பட்ட கோல்டன் கேட் ஃபீல்ட்ஸ் குதிரைபந்தைய மைதானமானது *கிரீன்வே பார்க்காக* சித்தரிக்கப்பட்டது. சான் பிரான்சிஸ்கோ-ஓக்லாண்ட் பே பாலத்தின், மேல் தளத்தில், அதிவேகமாகச் சென்றதற்காக நிக், நோரா சார்லஸ் ஆகியோர் காவல்துறையினரால் வழிமறித்து நிறுத்தப்பட்டனர்.

## வணிக வெற்றி

முந்தைய படம் வெளிவந்து இரண்டு ஆண்டுகளுக்குப் பிறகு வந்தும், பேர்ள் துறைமுகத் தாக்குதலுக்கு சரியாக இரண்டு வாரங்களுக்கு முன்பு திரையரங்குகளில் வெளியான *ஷேடோ ஆஃப் தி தின் மேன்* மிகுந்த வரவேற்பைப் பெற்றது. லாய் ஆலிவுட்டை விட்டு விலகி நியூயார்க் சென்றதால், அவர் மீண்டும் ஒரு திரைப்படத்தில் (1945 இல் ' *தி தின் மேன் கோஸ் ஹோம்* ') நடிப்பதற்கு மூன்று ஆண்டுகள் பிடித்தன. அங்கு அவர் செஞ்சிலுவைச் சங்கத்தின் மூலம், இராணுவ மற்றும் கடற்படை நல இயக்குநரின் உதவியாளராகப் பணியாற்றி போர் முயற்சிக்குத் தன்னார்வத் தொண்டு செய்தார்.

எம்ஜிஎம் பதிவுகளின்படி, இந்தத் திரைப்படம் அமெரிக்காவிலும், கனடாவிலும் $1,453,000 வசூலித்தது. பிற இடங்களில் $848,000 வசூலித்தது, இதன் மூலம் $769,000 லாபம் ஈட்டியது.

## த தின் மேன் திரைப்படத் தொடர்

நிக் , ரா சார்லஸ் ஆகியோரின் கதாபாத்திரங்களை அடிப்படையாகக் கொண்ட த தின்மேன் திரைப்படத் தொடரில் வெளியான ஆறு படங்களில் இது நான்காவது படமாகும்.

* *த தின் மேன்* (1934)
* *ஆப்டர் த தின் மேன்* (1936)
* *அனதர் தின் மேன்* (1939)
* *ஷேடோ ஆஃப் த தின்மேன்* (1941)
* *த தின் மேன் கோஸ் ஹோம்* (1944)
* *சாங் ஆஃப் த தின் மேன்* (1947)

## மேற்கோள்கள்